jkorsvik/nowiki_second_scrape_merged huggingface dataset:
Holzminden

Holzminden er en by i Niedersachsen i Tyskland. Byen hadde 20 073 innbyggere i 2011 og er administrasjonssenter for Landkreis Holzminden. Byen ligger rett med elven Weser. Holzminden ligger rett med grensen til den mest folkerike tyske delstaten, Nordrhein-Westfalen. Etter endt soning bodde Nikolaus der livet ut. Valget om å bo der henger mye med at han ikke ble arkebussert, da den groveste anklagen mot ham ikke lot seg bevise.


== Bilder ==

		


== Referanser ==


== Kilder ==
Pionierkameradenschaft Holzminden: Ein historischer Blick auf die Entstehungsgeschichte der Stadt Holzminden (pdf) Besøkt 12. april 2015


== Eksterne lenker ==
(de) Offisielt nettsted 
(en) Holzminden – kategori av bilder, video eller lyd på Commons
Pandemos pasiphae

Pandemos pasiphae er en dagsommerfugl som tilhører familien Riodinidae.


== Utseende ==
En middelsstor sommerfugl (vingespenn ca. 50 millimeter), stor til å være Riodinidae. Forvingene er litt spisse. Oversiden er ensfarget brunlig med en blågrønn metallglans, bortsett fra forkanten av bakvingen som er hvit og svart.


== Utbredelse ==
Arten er nokså vidt utbredt i Sør-Amerika og er funnet i Colombia, Fransk Guyana, Guyana, Surinam, Brasil og Peru.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Nymphidiini
Pandemos pasiphae (Cramer, 1775)


== Kilder ==
Brower, A.V.Z. (2011) Pandemos på Tree of life [1]
Markku Savela's Lepidoptera and some other life forms: Sjekkliste over artene. Hentet 6.2. 2012


== Eksterne lenker ==
(en) Pandemos pasiphae i Encyclopedia of Life 
(en) Pandemos pasiphae i Global Biodiversity Information Facility 
(en) Pandemos pasiphae hos NCBI 
(en) Kategori:Pandemos – bilder, video eller lyd på Wikimedia Commons 
Pandemos – detaljert informasjon på Wikispecies 
Bilde av arten
Subjektivisme

Subjektivisme er en filosofisk oppfatning som viser til at all kunnskap og all vurdering er bestemt av jegets bevissthet (den personlige oppfatning). Meningen kan derfor benekte muligheten av en upartisk (objektiv) kunnskap om virkeligheten. Ideen om at universet opptrer/styres fra bevisstheten i motsetning til bevisstheten opptrer/styres fra universet.


== Se også ==
Sensualisme
Objektivisme
Periplacis glaucoma

Periplacis glaucoma er en dagsommerfugl som tilhører familien Riodinidae.


== Utseende ==
En middelsstor (vingespenn ca. 35 millimeter), blåglinsende sommerfugl (i alle fall hannene). Vingenes overside er hovedsakelig blå med litt diffuse, mørke flekker. Hunnens underside er hovedsakelig brun, men med et blått felt i fremre del av bakvingen. Undersiden er brungul med små, brune flekker.


== Utbredelse ==
Arten er kjent fra Costa Rica, Panama, Colombia og det nordlige Brasil (Amazonas).


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Nymphidiini
Periplacis glaucoma Geyer, 1837


== Kilder ==
Brower, A.V.Z. (2011) Periplacis på Tree of life [1]
Markku Savela's Lepidoptera and some other life forms: Sjekkliste over artene. Hentet 6.2. 2012
Butterflies of America – Periplacis glaucoma [2]


== Eksterne lenker ==
(en) Periplacis glaucoma i Encyclopedia of Life 
(en) Periplacis glaucoma i Global Biodiversity Information Facility 
(en) Periplacis glaucoma hos NCBI 
Periplacis – detaljert informasjon på Wikispecies
Christina Undhjem

Christina Undhjem (født 11. februar 1976 på Røros) er en norsk sangerinne og låtskriver, som er født i Røros, men i dag er bosatt i Bergen, og har bodd i Danmark i 13 år. Hun er halvsøsteren til artisten Eivind Løberg.


== Karriere ==
I 1995 var hun én av finalistene i den norske talentkonkurransen Med blikket mot stjernene, hvor hun etterlignet Whitney Houston. Året etter deltok hun i den internasjonale finalen European Soundmix Show i Nederland, hvor hun kom på en delt annenplass.
Etter å ha flyttet til Danmark i 1995, gikk hun på Den Rytmiske Højskole i Vig, hvor hun møtte Lars H. Jensen og Martin M. Larsson. De tre startet popgruppa You Know Who, hvor Undhjem ble vokalist. Gruppa fikk platekontrakt med Universal. Gruppas selvtitulerte debutalbum fra 1997 solgte 48 000 eksemplarer i Danmark, og hadde hits med singler som «Good & Evil» og «Guantanamera». Deretter solodebuterede hun med albumet Watching You i 1998, produsert av blant annet Cutfather & Joe og de tidligere bandmedlemmer fra You Know Who. Albumet solgte 25.000 eksemplarer.
I 1998 sang Undhjem på julesinglen «Let Love Be Love» med Juice, S.O.A.P. og Remee.
Sammen med venninnene Engelina og Ida Corr (som Undhjem tidligere sang med i duoen Sister) var hun med i gruppa Sha Li Mar, som sto for den musikalske underholdningen i TV 2-programmet Venner for livet, som sendt hver fredag. I 2002 ga de ut et album med coverversjoner av bl.a. Madonna, David Bowie, Bee Gees og Rod Stewart, og dro på turné. Samme år sang hun på DJ Aligator-singlen «Dreams» fra albummet The Sound of Scandinavia.
Undhjem bidro med vokal til popduoen Nik & Jays' to store hits fra henholdsvis 2004 og 2005, «En dag tilbake» og «Kan du høre henne synge». I 2004 var hun også med å skrive Popstars-vinneren Maria Lucias hit «Taking Back My Heart».Hun har vært med i det norske Melodi Grand Prix to ganger. I 2006 med sangen «My Dream», og i 2007 med «Here». I 2009 deltok hun i Dansk Melodi Grand Prix med sangen «Underneath My Skin», som ble skrevet av Mads Haugaard og Bryan Rice.Undhjem er tilknyttet det københavnske publishingfirma Good Songs Publishing.


== Referanser ==


== Eksterne lenker ==
(en) Christina Undhjem på Internet Movie Database 
(da) Christina Undhjem hos danskefilmstemmer.dk 
(en) Christina Undhjem på Discogs 
(en) Christina Undhjem på MusicBrainz 
(en) Christina Undhjem på SoundCloud 
(en) Christina Undhjem på Songkick 
(en) Christina Undhjem på AllMusic 
(en) Christina Undhjem på Facebook 
(en) Christina Undhjem på Myspace
Bernhard von Sachsen-Weimar-Eisenach

Carl Bernhard, prins av Sachsen-Weimar-Eisenach (født 30. mai 1792 i Weimar, død 21. juli 1862) var en tysk militær leder som blant annet deltok i slaget ved Waterloo.
Han utmerket seg som soldat og ble i 1815, etter Wienerkongressen, utnevnt til oberst for et regiment, som tjente under kongen av Nederlandene. Han kjempet i slaget ved Quatre Bras og slaget ved Waterloo hvor han hadde kommandoen over 2. brigade av den 2. nederlandske divisjon.


== Tidlige år ==
Prins Bernhard ble født 30. mai 1792 i Weimar, som det syvende barn av Carl August von Sachsen-Weimar-Eisenach. Han lot seg verve til den prøyssiske hær og i 1806 kjempet han med Hohenlohe-Ingelfingens hær. I 1809 lot han seg verve til den saksiske hær og han kom til å kjempe under kommando av marskalk Jean Baptiste Bernadotte under slaget om Wagram.


== Waterloofelttoget ==
Prins Bernhards 2. brigade av den 2. nederlandske divisjon (Sedlnitsky) var de første av hertugen av Wellingtons styrker som ankom korsveien ved Quatre Bras. Prins Bernhards brigade holdt sammen med 1. brigade, som ankom senere, korsveien i nesten 24 timer fra sent om ettermiddagen 15. juni 1815, til omkring kl. 15 den 16. juni, og forhindret dermed marskalk Michel Ney og den venstre flanke av den franske L'Armée du Nord i å innta korsveien innen hertugen av Wellington og større allierte styrker ankom for å konsolidere den 2. divisjon og kjempe i slaget ved Quatre Bras. Det suksessfulle forsvaret av korsveien utført av de to brigadene i den nederlandske 2. divisjon var en av den viktigste aksjonene av noen av koalisjonens brigader under hele Waterloofelttoget.
Under slaget ved Waterloo hadde prins Bernhard kommandoen over de allierte styrker som holdt gårdene ved Papelotte, Frichermont og La Haie på den ytterste venstre enden av hertugen av Wellingtons frontlinje. De hadde stor strategisk viktighet, ikke bare fordi at hvis disse styrker lot seg overløpe kunne franskmennene flankere Wellington, men også fordi det var fra den retningen Wellington forventet og fikk prøyssisk støtte. Selv om Duruttes 4. franske divisjon under slaget kortvarig fikk et fotfeste i Papelotte, ble det aldri inntatt.


== Senere liv og familie ==
I årene etter Waterloo utmerket han seg som hærfører av en nederlandsk divisjon i den belgiske kampanje i 1831 (tidagerskampagnjen), og 1847–50 hadde han kommandoen over styrkene i Nederlandsk Ostindia. Han døde 21. juli 1862 i Liebenstein.Han giftet seg med Ida av Sachsen-Meiningen, datter av Georg 1. av Sachsen-Meiningen, den 30. mai 1816 i Meiningen. 
Prins Bernhards sønn, William Augustus Edward, kjent som Prins Edward av Sachsen-Weimar (1823–1902), lot seg verve til den britiske hær og utmerket seg i Krimkrigen, ble oberst i 1. Life Guards, og senere britisk feltmarskalk.Hans datter Amalia giftet seg med prins Henry av Nederlandene.


== Referanser ==


== Eksterne lenker ==
(en) Prince Bernhard of Saxe-Weimar-Eisenach – kategori av bilder, video eller lyd på Commons 
Pierre de Wite. The prince of Orange at Quatre Bras and the order of battle of the 2nd Dutch division gives a description of Prince Bernhard's actions at Quatre Bras
Mantorp Park

Mantorp Park er en racerbane beliggende ved Europavei 4 like ved Mantorp. Banen, som ble innviet i 1969 eies og drives av Motor Events Sweden AB.
Banen har tre banestrekninger, pluss en bane for dragracing


== Eksterne lenker ==
Offisielt nettsted 
(en) Mantorp Park – kategori av bilder, video eller lyd på Commons
Rodinia calphurnia

Rodinia calphurnia er en dagsommerfugl som tilhører familien Riodinidae.


== Utseende ==
En middelsstor (vingespenn ca. 40 millimeter), kraftig sommerfugl. Arten er lett å kjenne, men kan ligne på enkelte smygere (Hesperiidae), kjennes imidlertid lett fra disse på at antennene ikke er krokete i spissen. Bakvingen er trukket ut til en lang, rett stjert. Oversiden er for det meste brun, med et hvitt tverrbånd som ikke når hverken for- eller bakkanten. Stjerten er hovedsakelig blågrønn, og det går en rett, rød stripe fra roten av bakvingen til roten av stjerten.
Undersiden er mønstret som oversiden, men blekere på farge.


== Utbredelse ==
Arten er kjent fra Panama, Colombia, Fransk Guyana og det nordlige Brasil, muligens også fra Costa Rica.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Nymphidiini
Rodinia calphurnia (Saunders, 1850)


== Kilder ==
Brower, A.V.Z. (2011) Rodinia på Tree of life [1]
Markku Savela's Lepidoptera and some other life forms: Sjekkliste over artene. Hentet 6.2. 2012


== Eksterne lenker ==
(en) Rodinia calphurnia i Global Biodiversity Information Facility 
(en) Rodinia calphurnia hos NCBI 
(en) Kategori:Rodinia calphurnia – bilder, video eller lyd på Wikimedia Commons 
Rodinia calphurnia – detaljert informasjon på Wikispecies 
Butterflies of America – Rodinia calphurnia [2]
Portmore United

Portmore United FC er et fotballag i Portmore i Jamaica. De spiller i Red Stripe Premier League som er den øverste divisjonen i Jamaica.
Klubben ble stiftet som Hazard United for over tyve år. Klubben har fire seriemesterskap; 1993, 2003, 2005 og 2008.
Rally Fighter

Rally Fighter er den første bilmodellen produsert av Local Motors. Bilen er utformet under Creative Commons CC-BY-NC-SA-lisens som den første bil i verden.


== Eksterne lenker ==
Artikkelen har ingen egenskaper for offisielle lenker i Wikidata
Popular Mechanics: Local Motors Rally Fighter: PM Exclusive Test Drive, artikkel (engelsk)
Jalopnik.com: Local Motors Rally Fighter: The First-Ever Creative Commons Car, atrikkel (engelsk)
Bektasji

Bektasji-ordenen (tyrkisk: Bektaşi Tarikatı) er en sufistisk-alevittisk religiøs orden (tariqa) grunnlagt i det 13. århundre av Haji Bektasj Veli. Den er i dag utbredt i Anatolia og Balkan-området.
Bektasji-ordenen var utbredt i Det ottomanske riket, og var nært knyttet opp til janitsjarene. Da janitsjar-korpset ble lagt ned av Mahmud II i 1826, ble Bektasji-ordenen samtidig forbudt. Avgjørelsen ble støttet både av sunni-eliten og ledere av mer ortodokse sufi-ordener. I tanzimat-perioden ble det lettet på forbudet, men etter dannelsen av den tyrkiske republikken, beordret Kemal Atatürk stenging av alle sufi-ordener i 1925. Lederskapet i Bektasji-ordenen flyttet da til Tirana i Albania.


== Litteratur ==
Birge, John K., The Bektashi Order of Dervishes London : Luzac Oriental 1994, Opprinnelig utgitt 1937
Küçük, Hülya, The role of the Bektās̱ẖīs in Turkey's national struggle, Leiden : Brill, 2002
Days of Wonder

Days of Wonder er et brettspillselskap med kontor i USA og Frankrike. Selskapet ble grunnlagt i 2002 av  Eric Hautemont og Mark Kaufman og spesialiserer seg på s.k. Eurospill (Eurogames).
Selskapet mottok brettspillprisen Spiel des Jahres i 2004 for Ticket to Ride (brettspill) av Alan R. Moon.
Nedenfor er noen av spillene fra Days of Wonder listet opp:

Gang of Four (Lee Yih); 2002
Queen's Necklace (Bruno Faidutti og Bruno Cathala); 2003
Mystery of the Abbey (Bruno Faidutti og Serge Laget; 2003)
Pirate's Cove (Paul Randles og Daniel Stahl; 2003)
Ticket to Ride (brettspill) (Alan R. Moon; 2004)
Memoir '44 (Richard Borg; 2004)
Ticket to Ride: Europe (Alan R. Moon; 2005)
Shadows Over Camelot (Bruno Cathala og Serge Laget; 2005)
Ticket to Ride: Märklin (Alan R. Moon; 2006)
Cleopatra and the Society of Architects (Bruno Cathala og Ludovic Maublanc; 2006)
BattleLore (Richard Borg; 2006) (lisensen ble solgt til Fantasy Flight Games)
Colosseum (Markus Lübke og Wolfgang Kramer; 2007)
Small World (Philippe Keyaerts; 2009)
Mystery Express (Serge Laget og Antoine Bauza; 2010)
Cargo Noir (Serge Laget; 2011)
Small World: Underground (Philippe Keyaerts; 2011)


== Eksterne lenker ==
(en) Offisielt nettsted 
(fr) Offisielt nettsted 
(de) Offisielt nettsted 
selskapets side på Boardgamegeek.com
Michael Hutchence

Michael Kelland John Hutchence (født 22. januar 1960 i Sydney i New South Wales, død 22. november 1997 i Sydney i New South Wales) var en australsk musiker og skuespiller. Han var grunnlegger, vokalist og låtskriver for rockebandet INXS fra 1977 og til sin død i 1997. Hutchence var et medlem av den kortlivede poprock-gruppa Max Q og innspilte solomateriale som først ble utgitt etter hans død. Han var skuespiller i filmene Dogs in Space (1986) og Frankenstein Unbound (1990). I henhold til rockehistorikeren Ian McFarlane var «Hutchence den arketypiske showmannen i rocken. Han utsonderte en åpen seksuell, macho-kulhet med sine strømmende lokker, og smidige og overstrømmende bevegelser på scenen.» Ved prisutdelingen i 1991 ved BRIT Awards vant Hutchence prisen som «beste internasjonale artist» samtidig som INXS vant den beslektede prisen for musikkgrupper.
Hans private liv ble ofte omtalt i australsk og internasjonale presse med en rekke av kjærlighetsaffærer med kjente skuespillere, modeller og sangere. Hutchences forhold til den britiske TV-personligheten Paula Yates begynte mens hun fortsatt var gift med musikeren og organisatoren for Live Aid, Bob Geldof. Hutchence og Yates fikk en datter sammen i 1996 rett etter at hun hadde skilt seg fra Geldof. Hutchences død i 1997 ble forklart av likskuemannen i New South Wales som et resultat av selvmord. Familien og Yates forteller at Hutchences etter en hodeskade hadde vært deprimert og at han selv hadde sagt han ikke  fikk noen glede av å opptre med begrensede ressurser, dette blir sett på som årsak til selvmordet. I 2000 døde Yates av en overdose med heroin og deres datter ble plassert i Geldofs omsorg sammen med hennes halvsøstre.
Vokalisten i Smashing Pumpkins, Billy Corgan, skrev kort tid etter sangen «Shame» om Michael Hutchence. Teksten var et rett og slett et dikt, om hva Corgan ville ha sagt til ham før han døde. «Shame» er å finne på Adore, som ble utgitt i juni 1998. Noen år senere skrev Bono fra U2 også sangen «Stuck in A Moment You Can't Get Out Of» om Hutchence.


== Referanser ==


== Eksterne lenker ==
Offisielt nettsted 
(en) Michael Hutchence – kategori av bilder, video eller lyd på Commons 
(en) Michael Hutchence på Internet Movie Database 
(sv) Michael Hutchence i Svensk Filmdatabas 
(fr) Michael Hutchence på Allociné 
(en) Michael Hutchence på AllMovie 
(en) Michael Hutchence hos The Movie Database 
(en) Michael Hutchence på Discogs 
(en) Michael Hutchence på MusicBrainz 
(en) Michael Hutchence på Last.fm 
(en) Michael Hutchence på Genius — sangtekster 
(en) Michael Hutchence på AllMusic 
Michael Hutchence på Facebook
Mangyongdaelinja

Mangyongdaelinja er en planlagt undergrunnslinje på Pyongyangs undergrunnsbane i Nord-Korea.
Den delen av Chollimalinja som går fra Ponghwa til Puhung er også kjent som Mangyongdaelinja fordi den ikke fortsetter sørover som først planlagt, men gjør en sving vestover nord for Taedongelva i retning av Mangyongdae. Stasjonene er de foreløpig siste som er tatt i bruk og ble åpnet 10. april 1987.
Om en linje i retning Mangyongdae noen gang blir bygd kan det også være som en forlengelse av Hyoksinlinja nordfra. En mulig rutetrase er allerede trafikkert av trikk. Men kanskje det viktigste argumentet for å utvide denne linja er å knytte landets overvåkingssentere for atomvåpenangrep som også ligger i Mangyongdae sammen med flere andre militære sentre ved hjelp av undergrunnsbanen. En utvidelse var planlagt ferdigstilt i år 2000, men er utsatt.
Liste over Iraks statsministre

Dette er en liste over Iraks statsministre siden 1920.


== Referanser ==
Caesar A. Rodney

Caesar Augustus Rodney, født 4. januar 1772 i Wilmington, Delaware, død 10. juni 1824 i Buenos Aires, Argentina, var en amerikansk, demokratisk-republikansk politiker, og USAs syvende justisminister.
Rodney var medlem av representantenes hus 1803 til 1805, samt 1821 til 1822. Han var medlem av USAs senat 1822 til 1823. Som justisminister tjenestegjorde Rodney under presidentene Thomas Jefferson og James Madison fra 1807 til 1811. Rodney deltok i 1812-krigen, hvor han var kaptein, og var med på i 1914 å forsvare Baltimore. Han var senere diplomat for USA i Argentina.


== Referanser ==


== Eksterne lenker ==
(en) Caesar Augustus Rodney – kategori av bilder, video eller lyd på Commons 
(en) Caesar A. Rodney hos Amerikas forente staters kongress' biografiske kartotek 
(en) Caesar A. Rodney hos American National Biography 
(en) Delaware's Members of Congress
Gymnastikksal

En gymnastikksal eller gymsal er et rom beregnet på kroppsøving eller gymnastikk, spesielt på skoler.
En gymnastikksal i Eggemoen leir fra 1954 ble fredet i 2004.


== Referanser ==


== Eksterne lenker ==
(en) Gymnasiums – kategori av bilder, video eller lyd på Commons
Sumpbåt

Sumpbåt er en båttype med flat bunn og innenbords motoriseret propell som driver båten med lufttrykk, derav den navnet luftbåt (airboat) på engelsk. Sumpbåter er egnet som transportmiddel i sumpvannområder, som i blant annet Florida Everglades nasjonalpark og Louisiana Bayou, hvor de brukes til fiske, jakt og økoturisme.


== Beskrivelse ==
Motor og propell er plassert innenbords, bak i båten, i et beskyttende metallgitter. Propellen presser luftstrømmen bakover og dermed fartøyet fremover. Styring av båten gjøres ved å vri på vetrikalt plasserte ror som tvinger luften rundt på en av sidene og på den måten dreier båten. Til sterkere luftsstrøm til mindre styring skal til for å svinge. Propellen kan ikke vendes for rygging. Nedbremsing utføres ved å redusere propellens rotasjon. Utover det er ikke båten utstyrt med bremser. 


== Se også ==
Glidebåt


== Eksterne lenker ==
airboats.com
Jan Olav Aamlid

Jan Olav Wilborn Aamlid (født 6. august 1954), er en norsk numismatiker og eiendomsutvikler. 


== Bakgrunn og virke ==
Aamlid regnes som en av Norges fremste eksperter innenfor numismatikk. Han etablerte i 1974 Oslo Mynthandel. Gunnar Thesen kom med på eiersiden mot slutten av 1990-årene. Aamlid har holdt, og holder fremdeles flere rekorder innenfor numismatikk som blant annet den mest verdifulle romerske mynt solgt i Skandinavia, den mest verdifulle norske mynt som er solgt, den mest verdifulle skandinaviske mynt som er solgt og den største arrangerte myntauksjonen holdt utenfor Sentral-Europa.Aamlid begynte å samle på mynter 10 år gammel da han fikk noen mynter av sin bestemor. Han ble siden en ivrig samler og mynthandler, med utsalget Oslo Mynthandel i Oslo og House of the Golden Coin i Thailand. Han er mest kjent for å ha kjøpt gull- og sølvmynter fra Rundeskatten (fra vraket av skipet «Akerendam») på en auksjon i Zürich i Sveits i 1979, hvor han betalte 882 000 sveitsiske franc. På den tiden var kjøpet det største notert fra et sunket skip, og den største summen betalt for et enkelt kvanta med mynter. I 1987 kjøpte Aamlid en 1918 Thai 1 tickal-seddel med et 50 tical overtrykk for 51 000 dollar, den største summen på daværende tidspunkt betalt for en enkelt seddel. I 1988 kjøpte han også store deler av den norske gullbeholdningen fra gulltransporten, 100 484 nordiske gullmynter for ca. 100 millioner norske kroner fra diverse banker i USA og Canada. Begge disse mynthandlene står oppført som rekorder i Guinness rekordbok.I 2012 startet han og familien Pattaya Self Storage i Pattaya, Thailand. 
I 2022 skrev han og publiserte boken “Siamese Specimen Banknotes First Series”.
I november 2022 ble Aamlid tildelt Schivemedaljen i sølv med miniatyr av Norsk Numismatisk Forening. Man begrunnet tildelingen med Aamlids  levende engasjement for mynter og sedler, ikke minst fra sitt adopterte fedreland, hvor han regnes som en ressursperson på området. Det vises særlig til praktverket “Siamese Specimen Banknotes First Series" som har fått rosende omtale i internasjonale numismatiske medier. Schivekomiteens tildeling var enstemmig. Schivemedaljen har siden 1947 bare blitt utdelt 10 ganger i sølv og ca 35 ganger i bronse. 


== Bibliografi ==
1989: Norges mynter 1990: perioden 1814-1989 – ISBN 9788273190611
1990: Skattejegeren: eventyret om gutten som ble millionær på ti-ører – ISBN 9788202130503
2022: Siamese Specimen Banknotes First Series


== Referanser ==
Haaken Christensen (tegneserieskaper)

Haaken Christensen (født 12. mai 1886, død 5. januar 1974) var en norsk illustratør og tegneserieskaper. Han sto bak serien Brumle, som angivelig var den første norske tegneserien med dyr som hovedkarakterer. Serien var hovedsakelig rettet mot barn, med tilnærmet realistiske tegninger og teksten plassert under bilderutene. Den gikk hver uke i Illustrert Familieblad årene 1935–1958, og var også å finne som julehefte 1935–1956.


== Referanser ==